EkBass/fiwiki-20250220-pages-articles huggingface dataset:
Slovakian parlamenttivaalit 1994

Slovakian parlamenttivaalit 1994 järjestettiin Slovakiassa 30. syyskuuta – 1. lokakuuta 1994. Ne olivat itsenäisen Slovakian ensimmäiset parlamenttivaalit. Vaaleissa valittiin kaikki Slovakian kansallisen neuvoston 150 paikkaa. == Tausta == Tšekin ja Slovakian liittotasavalta oli hajonnut rauhanomaisesti vuoden 1992 lopussa Tšekin ja Slovakian valtioiksi. Slovakian vuoden 1992 parlamenttivaalit oli voittanut ylivoimaisesti Vladimír Mečiarin johtama Demokraattisen Slovakian liike (HZDS) ja pääministerinä Mečiar oli ollut Slovakian pääneuvottelija Samettieroon johtaneissa tapaamisissa Tšekin Václav Klausin kanssa.Mannová, s.298–300Mannová, s.300–305 Slovakian itsenäistymisen maan huono taloudellinen tilanne huononi entisestään. Ongelmien edessä slovakit etsivät vastauksia voimakkaista persoonallisuuksista, yksinkertaistetuista totuuksista sekä kansallismielisyydestä. Mečiarin hallitus oli kaatunut HZDS:n sekä sen apupuolue Slovakian kansallispuolueen (SNS) sisäisiin ongelmiin maaliskuussa 1994. Kummastakin puolueesta eronneet parlamentaarikot perustivat uuden Slovakian Demokraattinen liitto (DÚ) -puolueen, joka muodosti uuden hallituksen yhdessä Demokraattisen vasemmiston puolueen sekä Kristillisdemokraattien kanssa. Hallitus sai tukea myös Unkarin kristillisdemokraattiselta liikkeeltä. DÚ:n Jozef Moravčík toimi Slovakian pääministerinä ennnen syksyn 1994 ennenaikaisia vaaleja. == Seuraukset == Mečiarin HZDS voitti vaalit jälleen ylivoimaisesti ja se muodosti hallituksen yhdessä SNS:n sekä Slovakian työväenliitton kanssa joulukuussa 1994. Mečiarin vuonna 1998 päättynyt pääministerikausi tunnettiin korruptiosta, vallan väärinkäytöstä sekä Slovakian länsi-integraation täydestä jumittumisesta. ==Äänestäminen== Rekisteröityjä äänestäjiä oli 3 876 555, ja hyväksyttyjä ääniä oli 2 875 458\. Koko maan äänestysprosentti oli 75,65 %. Parlamenttiin pääsemiseen vaadittiin viiden prosentin äänikynnyksen ylittäminen. ==Osallistuneet puolueet== ===Äänikynnyksen ylittäneet=== Puolue Lyhenne Ääniä Osuus (%) Paikkamäärä Demokraattisen Slovakian liike ja Slovakian talonpoikaispuolue (vaaliliitto) HZDS-RSS 1 005 488 34,96 % 61 Yhteinen valinta (vaaliliitto) SP-VOLBA 299 496 10,41 % 18 Kristillisdemokraatit KDH 289 987 10,08 % 17 Unkarilainen koalitio MK 292 936 10,18 % 17 Slovakian Demokraattinen liitto DÚ 246 444 8,57 % 15 Slovakian työväenliitto ZRS 211 321 7,34 % 13 Slovakian kansallispuolue SNS 155 359 5,40 % 9 Lähteet: ==Lähteet== * ===Viitteet=== Luokka:Vuoden 1994 vaalit Luokka:Slovakian parlamenttivaalit
Maximilian Mittelstädt

Maximilian Mittelstädt (s. 18. maaliskuuta 1997 Berliini) on saksalainen jalkapalloilija, pelipaikaltaan vasen laitapuolustaja. Hän on pituudeltaan 180-senttimetrinen. Hän edustaa Saksan Bundesliigassa pelaavaa Stuttgartia. Hän on pelannut Saksan A-maajoukkueessa vuodesta 2024. Mittelstädt pelasi Hertha Berlinin junioreissa ja nousi seuran bundesliigajoukkueeseen ensimmäisen kerran keväällä 2016. Hän edusti Herthaa vuoteen 2023 saakka ja pelasi 145 bundesliigaottelua, joissa hän teki kaksi maalia. Kaudella 2017–2018 hän pelasi kolme Eurooppa-liigan ottelua. Hän siirtyi kesällä 2023 Stuttgartiin, jossa hän pelasi kauden 2023–2024 aikana 31 bundesliigaottelua ja teki niissä kaksi maalia. Mittelstädt pelasi Saksan nuorisomaajoukkueissa alle 18-vuotiaista alle 21-vuotiaisiin. Hän pelasi Saksan A-maajoukkueessa ensimmäisen kerran maaliskuussa 2024 ystävyysottelussa Ranskaa vastaan ja teki maalin kolme päivää myöhemmin ystävyysottelussa Alankomaita vastaan. Kesäkuussa hän pelasi kolmannen maaottelunsa Ukrainaa ja neljännen Kreikkaa vastaan. == Lähteet == Luokka:Saksalaiset jalkapalloilijat Luokka:Vuonna 1997 syntyneet Luokka:Elävät henkilöt
Dario Naamo

Dario Naamo (s. 14. toukokuuta 2005) on suomalainen jalkapalloilija, pelipaikaltaan oikea laitapuolustaja. Hän edustaa Itävällan 2. Ligassa pelaavaa St. Pölteniä. Naamo pelasi ensimmäisen ottelunsa Veikkausliigassa 2. heinäkuuta 2022, kun hänen edustamansa FC Honka pelasi kotonaan 1–1-tasapelin IFK Mariehamnia vastaan. Naamo tuli ottelussa kentälle 87. minuutilla. Ottelu jäi hänen ainoakseen Veikkausliigassa kaudella 2022. == Lähteet == Luokka:Suomalaiset jalkapalloilijat Luokka:Irakilaiset jalkapalloilijat Luokka:Vuonna 2005 syntyneet Luokka:Elävät henkilöt
Kirjurinluodon edustan suihkulähde

Kirjurinluodon edustan suihkulähde on Porissa Kirjurinluodon kärjen läheisyydessä, 80 metrin päässä rannasta Kokemäenjoella sijaitseva suihkulähde, joka valmistui vuonna 1969. Pinnan alla olevassa valonheittäjässä on värilaitteisto, jolla vesisuihkuun saadaan sateenkaaren värit. Korkeutta vesisuihkulla on suurimmillaan 17 metriä. Aloitteen suihkulähteestä teki Porin kaupungin taide- ja muistomerkkitoimikunta. Vuonna 1965 se päätti esittää Porin kaupunginhallitukselle, että selvitettäisiin mahdollisuudet toteuttaa taiteellinen vesisuihkujärjestelmä Kirjurinluodon kärkeen. Sanomalehti Uuden ajan uutisen mukaan "Vesisuihkujärjestelmä auringonvalossa ja pimeässä valoefektein tehostettuna olisi komea nähtävyys niin porilaisille kuin turisteillekin ja sen näkyvyys sekä kaupungin että Puuvillatehtaan puoleiselle jokirannalle olisi mainio [---]." Suihkulähdettä kutsuttiin sen valmistumisen aikaan vuonna 1968 koristesuihkuksi. Alkuperäiseen laitteistoon kuului yksi pääsuutin sekä kuusi pienempää suutinta, jotka sijoittuvat pääsuuttimen molemmin puolin. Niiden vesisuihkut ylettyivät kuuden metrin korkeuteen. Lisäksi laitteistoon kuului neljä valonheitintä, joiden väriä pystyi säätämään suodattimilla. Laitteiston pituus oli noin kuusi metriä. Suihkulähteen sähkön saantia varten Kirjurinluotoon asennettiin ohjelmointikaappi. Suihkulähteen valmistumisen aikaan sähkö oli kallista, minkä takia sitä pidettiin päällä lyhyempiä aikoja kerrallaan. Suihkulähteen laitteisto viedään talveksi pois Kokemäenjoesta. ==Lähteet== Luokka:Suomen suihkulähteet Luokka:Porin rakennukset ja rakennelmat
Saulos Chilima

Saulos Klaus Chilima (12. helmikuuta 1973Profile of the Vice President Dr. Saulos Klaus Chilima, Malawi.gov.mw, viitattu 11.6.2024 – 10. kesäkuuta 2024) oli Malawin varapresidentti. Hän kuoli lento-onnettomuudessa kesäkuussa 2024. Sää oli huono, ja lennonjohto kielsi konetta laskeutumasta Mzuzuun, jonne se oli matkalla. Kone kääntyi takaisin ja katosi. Kun se löydettiin, kaikki koneessa olleet kymmenen henkilöä olivat kuolleet.Veikko Eromäki, Malawin varapresidentti löytyi kuolleena lentokoneen hylystä Yle.fi, uutiset, lyhyesti 11.5.2024, viitattu 11.6.2024 Chiliman ensimmäinen varapresidentinkausi alkoi 2014, toinen 2020. Chilima väitteli vuonna 2014 tohtoriksi Boltonin yliopistosta tietojohtamisesta. Hän oli suorittanut maisterin tutkinnon Malawin yliopistossa. Hän oli malawilaisen telekommunikaatioyhtiön Airtel Malawi ensimmäinen afrikkalainen johtaja (2010–2014). ==Lähteet== ==Aiheesta muualla== Luokka:Malawilaiset poliitikot Luokka:Yritysjohtajat Luokka:Varapresidentit Luokka:Lento-onnettomuudessa kuolleet Luokka:Vuonna 1973 syntyneet Luokka:Vuonna 2024 kuolleet
The Apprentice (elokuva)

The Apprentice on vuonna 2024 ensi-iltansa saanut elämäkertaelokuva, joka kertoo liikemies Donald Trumpin elämästä ja urasta 1970- ja 1980-luvun aikana. Elokuvan käsikirjoitti Gabriel Sherman ja ohjasi Ali Abbasi. Sen päärooleissa näyttelevät Sebastian Stan, Jeremy Strong ja Marija Bakalova. Elokuvan nimi viittaa Trumpin isännöimään televisio-ohjelmaan Diili ().Kalle Kinnunen: Donald Trump -elokuva The Apprentice on pyrkyrin muotokuva, Etelä-Suomen Sanomat, 21.5.2024, viitattu 11.6.2024. Trumpin asianajajat ovat yrittäneet estää juridisin keinoin elokuvan esittämisen Yhdysvalloissa.Etan Vlessing: Trump Lawyers Send Cease and Desist Letter to ‘The Apprentice’ Producers to Block Release, The Hollywood Reporter, 24.5.2024, viitattu 11.6.2024. Miljardööri Daniel Snyder rahoitti elokuvan tekemistä vävypoikansa Mark Rapaportin tuotantoyhtiön Kinematicsin kautta. Snyder vaati homoeroottisen unikohtauksen poistamista elokuvasta. Jo kuvatussa kohtauksessa Roy Cohnin (Jeremy Strong) näyttelijällä oli ollut päällään ihonmyötäinen sammakkoasu.https://nymag.com/intelligencer/article/trump-movie-the- apprentice-drama-guide.html == Rooleissa == == Lähteet == Luokka:Vuoden 2024 elokuvat Luokka:Tanskalaiset draamaelokuvat
Reykjavíkurkjördæmi suður

Reykjavíkurkjördæmi suður eli Reykjavíkin eteläinen vaalipiiri on yksi Islannin kuudesta vaalipiiristä. Se kattaa Reykjavíkin kaupungin eteläosan. Islannin vaaliviranomainen vahvistaa Reykjavíkin kahden vaalipiirin välisen rajan viimeistään 56 päivää ennen vaalipäivää. Vaalipiiristä valitaan Alþingiin 11 kansanedustajaa. == Kansanedustajat == Vuoden 2021 parlamenttvaaleissa vaalipiiristä valiittin Alþingiin # Áslaug Arna Sigurbjörnsdóttir (itsenäisyyspuolue) # Svandís Svavarsdóttir (vihreä vasemmisto) # Kristrún Mjöll Frostadóttir (sosiaalidemokraattinen liitto) # Lilja Dögg Alfreðsdóttir (edistyspuolue) # Hildur Sverrisdóttir (itsenäisyyspuolue) # Björn Leví Gunnarsson (piraattipuolue) # Inga Sæland (kansanpuolue) # Hanna Katrín Friðriksson (reformipuolue) # Birgir Ármansson (itsenäisyyspuolue) # Orri Páll Jóhannsson (vihreä vasemmisto) # Arndís Anna K. Gunnarsdóttir (piraattipuolue) == Lähteet == Luokka:Islannin vaalipiirit Luokka:Reykjavík
Reykjavíkurkjördæmi norður

Reykjavíkurkjördæmi norður eli Reykjavíkin pohjoinen vaalipiiri on yksi Islannin kuudesta vaalipiiristä. Se kattaa Reykjavíkin kaupungin pohjoisosan. Islannin vaaliviranomainen vahvistaa Reykjavíkin kahden vaalipiirin välisen rajan viimeistään 56 päivää ennen vaalipäivää. Vaalipiiristä valitaan Alþingiin 11 kansanedustajaa. == Kansanedustajat == Vuoden 2021 parlamenttvaaleissa vaalipiiristä valiittin Alþingiin # Guðlaugur Þór Þórðarson (itsenäisyyspuolue) # Katrín Jakobsdóttir (vihreä vasemmisto) # Halldóra Mogensen (piraattipuolue) # Helga Vala Helgadóttir (sosiaalidemokraattinen liitto) # Ásmundur Einar Daðason (edistyspuolue) # Diljá Mist Einarsdóttir (itsenäisyyspuolue) # Steinunn Þóra Árnadóttir (vihreä vasemmisto) # Þorbjörg Sigríður Gunnlaugsdóttir (reformipuolue) # Tómas A. Tómasson (kansanpuolue) # Andrés Ingi Jónsson (piraattipuolue) # Jóhann Páll Jóhansson (sosiaalidemokraattinen liitto) == Lähteet == Luokka:Islannin vaalipiirit Luokka:Reykjavík
Suðurkjördæmi

Suðurkjördæmi eli eteläinen vaalipiiri on yksi Islannin kuudesta vaalipiiristä. Vaalipiirin muodostavat kunnat ovat Hornafjörður, Skaftárhreppur, Mýrdalshreppur, Rangárþing eystra, Rangárþing ytra, Ásahreppur, Vestmannasaaret, Flóahreppur, Árborg, Skeiða- og Gnúpverjahreppur, Hrunamannahreppur, Bláskógabyggð, Grímsnes- og Grafningshreppur, Hveragerðisbær, Ölfus, Grindavík, Suðurnesjabær, Reykjanesbær ja Vogar. Vaalipiiristä valitaan Alþingiin kymmenen kansanedustajaa. == Kansanedustajat == Vuoden 2021 parlamenttvaaleissa vaalipiiristä valiittin Alþingiin # Guðrún Hafsteinsdóttir (itsenäisyyspuolue) # Sigurður Ingi Jóhansson (edistyspuolue) # Ásthildur Lóa Þórsdóttir (kansanpuolue) # Vilhjálmur Árnason (itsenäisyyspuolue) # Jóhann Friðrik Friðriksson (edistyspuolue) # Ásmundur Friðriksson (itsenäisyyspuolue) # Hafdís Hrönn Hafsteinsdóttir (edistyspuolue) # Oddný G. Harðardóttir (vihreä vasemmisto) # Birgir Þórarinsson (keskustapuolue) # Guðbrandur Einarsson (kansanpuolue) == Lähteet == Luokka:Islannin vaalipiirit
Norðausturkjördæmi

Norðausturkjördæmi eli koillinen vaalipiiri on yksi Islannin kuudesta vaalipiiristä. Vaalipiirin muodostavat kunnat ovat Fjallabyggð, Dalvíkurbyggð, Hörgársveit, Akureyri, Eyjafjarðarsveit, Svalbarðsstrandarhreppur, Grýtubakkahreppur, Þingeyjarsveit, Norðurþing, Tjörneshreppur, Svalbarðshreppur, Langanesbyggð, Vopnafjarðarhreppur, Múlaþing, Fljótsdalshreppur ja Fjarðabyggð. Vaalipiiristä valitaan Alþingiin kymmenen kansanedustajaa. == Kansanedustajat == Vuoden 2021 parlamenttvaaleissa vaalipiiristä valiittin Alþingiin # Ingibjörg Ólöf Isaksen (edistyspuolue) # Njáll Trausti Friðbertsson (itsenäisyyspuolue) # Bjarkey Gunnarsdóttir (vihreä vasemmisto) # Líneik Anna Sævarsdóttir (edistyspuolue) # Logi Már Einarsson (sosiaalidemokraattinen liitto) # Berglind Ósk Guðmundsdóttir (itsenäisyyspuolue) # Sigmundur Davíð Gunnlaugsson (keskustapuolue) # Jakob Frímann Magnússon (kansanpuolue) # Þórarinn Ingi Pétursson (edistyspuolue) # Jódís Skúladóttir (vihreä vasemmisto) == Lähteet == Luokka:Islannin vaalipiirit
Norðvesturkjördæmi

Norðvesturkjördæmi eli luoteinen vaalipiiri on yksi Islannin kuudesta vaalipiiristä. Vaalipiirin muodostavat kunnat ovat Akranes, Hvalfjarðarsveit, Skorradalshreppur, Borgarbyggð, Eyja- og Miklaholtshreppur, Snæfellsbær, Grundarfjörður, Helgafellssveit, Stykkishólmur, Dalabyggð, Reykhólahreppur, Vesturbyggð, Tálknafjarðarhreppur, Bolungarvík, Ísafjarðarbær, Súðavíkurhreppur, Árneshreppur, Kaldrananeshreppur, Strandabyggð, Húnaþing vestra, Húnabyggð, Skagaströnd, Skagabyggð ja Skagafjörður. Vaalipiiristä valitaan Alþingiin kahdeksan kansanedustajaa. == Kansanedustajat == Vuoden 2021 parlamenttvaaleissa vaalipiiristä valiittin Alþingiin # Stefán Vagn Stefánsson (edistyspuolue) # Þórdís Kolbrún Reykfjörð Gylfadóttir (itsenäisyyspuolue) # Lilja Rannveig Sigurgeirsdóttir (edistyspuolue) # Bjarni Jónsson (vihreä vasemmisto) # Haraldur Benediktsson (itsenäisyyspuolue) # Eyjólfur Ármannsson (kansanpuolue) # Halla Signý Kristjánsdóttir (edistyspuolue) # Bergþór Ólason (keskustapuolue) == Lähteet == Luokka:Islannin vaalipiirit
Boggs

Boggs on muun muassa seuraavien yhdysvaltalaisten henkilöiden sukunimi: * David Boggs (1950–2022), tietotekniikan kehittäjä * Hale Boggs (1914–1972), poliitikko * Lindy Boggs (1916–2013), poliitikko ja diplomaatti * Phil Boggs (1949–1990), uimahyppääjä * Wade Boggs (s. 1958), baseballpelaaja
Volkswagen Transporter (T7)

Volkswagen Transporter T7 on Volkswagen Transporterin seitsemännen sukupolven malli. Mallia valmistetaan pakettiauton lisäksi Caravelle- henkilönkuljetusversiona. == Volkswagen Transporter T7 (2024–) == Syksyllä 2024 esitelty seitsemännen sukupolven Transporter on tekniikaltaan sama auto kuin Ford Transit Custom. == Lähteet == == Aiheesta muualla == *Volkswagen.fi – Transporter Transporter T7 Luokka:Pakettiautot Luokka:2020-luvun autot
Invisible Touch

__NOTOC__ Invisible Touch on brittiläisen rock-yhtye Genesiksen kolmastoista studioalbumi, joka julkaistiin kesäkuussa 1986. Se on yhtyeen kaupallisesti menestynein albumi. Albumi jatkaa Geneksisen aikaisemman 80-luvun tuotannon kaltaista pop-tyylisempää linjaa, ja melodiset koukut, sähkörummut sekä syntetisaattorit ovat siinä keskeisessä osassa. Invisible Touch nousi Britannian listakärkeen kolmeksi viikoksi ja saavutti parhaimmillaan sijan 3 Yhdysvalloissa, jossa se myi kuusinkertaista platinaa ensimmäisen kymmenen vuotensa aikana. Myös albumilta julkaistut singlet olivat menestyksekkäitä etenkin Yhdysvalloissa: Nimikappale nousi Billboard Hot 100 listan kärkeen ja "Throwing It All Away", "In too Deep", "Land of Confusion" sekä "Tonight, Tonight, Tonight" saavuttivat kaikki parhaimmillaan top 5 sijoituksen. Tämän myötä Genesiksestä tuli ensimmäinen yhtye, ja ensimmäinen ei-yhdysvaltalainen artisti tai yhtye, jonka yksittäiseltä albumilta on julkaistu viisi Billboard Hot 100 top 5 singleä. Tähän saavutukseen olivat pystyneet aikaisemmin vain yhdysvaltalaiset artistit Michael Jackson, Janet Jackson ja Madonna. Perinteisempien hittikappaleiden vastapainona albumlla ovat progressiivinen, yli 10-minuuttinen "Domino" sekä albumin päättävä instrumentaali "The Brazilian". == Kappaleet == Kaikki kappaleet säveltäneet Tony Banks, Phil Collins ja Mike Rutherford. A-puoli # (san. Collins) # (san. Collins) # (san. Rutherford) # (san. Collins) B-puoli # * (san. Banks) # (san. Banks) # (san. Rutherford) # (instrumentaali) == Kokoonpano == * Tony Banks – kosketinsoittimet, syntetisaattoribasso * Phil Collins – rummut, laulu, lyömäsoittimet * Mike Rutherford – bassokitara, kitara == Arvostelut == * Allmusic: == Lähteet == Luokka:Genesiksen albumit Luokka:Vuoden 1986 albumit
Matteo Civitali

thumb|upright|Neitsyt Maria ja lapsi, Museo nazionale di Villa Guinigi, Lucca. Matteo Civitali (1435–1501) oli italialainen kuvanveistäjä. Hän oli toscanalaisen koulukunnan taitavimpia taiteilijoita. Hän lienee saanut vaikutteita 1400-luvun firenzeläisiltä mestareilta, varsinkin Donatellolta ja Mino da Fiesolelta. Hän oli tutkinut myös antiikin taidetta Roomassa. Civitalin teoksia säilytetään pääasiassa hänen kotikaupungissaan Luccassa. Niissä on erityispiirteenä ylevä ilmeikkyys ja kaunis muodon käsittely. Tärkeimpiä teoksia ovat Kaksi polvistuvaa enkeliä, Pyhä Sebastian, Tempietto (marmorinen pienoistemppeli Luccan tuomiokirkossa) sekä hänen pääteoksensa Regulus-alttari monine pysty- ja korkokuvineen.Tietosanakirja 1909, osa 11, Hakusana: Civitale, Matteo thumb|upright|left|Matteo Civitali, Medaglione di Giovan Pietro d'Avenza, Luccan tuomiokirkko. ==Lähteet== ==Aiheesta muualla== Luokka:Italialaiset kuvanveistäjät Luokka:Vuonna 1435 syntyneet Luokka:Vuonna 1501 kuolleet
Salima Yenbou

Salima Yenbou (s. 14. maaliskuuta 1971 Aubervilliers) on ranskalainen poliitikko. Yenbou valittiin vuonna 2019 Euroopan parlamentin jäseneksi Renessanssi-puolueen listalta. Hän kuului Euroopan parlamentissa Vihreät / Euroopan vapaa allianssi -ryhmään, kunnes siirtyi vuonna 2022 Uudistuva Eurooppa -ryhmään. Yenbou keskittyi Euroopan parlamentissa varsinkin koulutus- ja kulttuuriasioihin.Clara de Melo Ponce, MEP Salima Yenbou joins the growing Renew Europe group Renew Europe 8.3.2022, viitattu 11.6.2024 Yenbou ei asettunut uudelleen ehdolle vuoden 2024 eurovaaleissa.Agnès Braik, Seine-et- Marne : la députée européenne, Salima Yenbou, revient sur 5 ans de combat Actu 7.6.2024, viitattu 11.6.2024 == Lähteet == == Aiheesta muualla == * Luokka:Ranskalaiset europarlamentaarikot Luokka:Vuonna 1971 syntyneet Luokka:Elävät henkilöt
Leïla Chaibi

Leïla Chaibi (s. 5. lokakuuta 1982 Dijon) on ranskalainen poliitikko ja aktivisti.Sean Craig, The MEP fighting for the rights of platform workers The Parliament Magazine 23.11.2022, viitattu 11.6.2024 Chaibi opiskeli vuosina 2000–2005 Toulousen politiikan tutkimuksen instituutissa (Sciences Po Toulouse). Hän oli mukana perustamassa vasemmistolaista aktivistiryhmää ja tuli tunnetuksi etenkin suuriin kauppaketjuihin kuuluvissa marketeissa Pariisin seudulla järjestämästään omalaatuisesta mielenosoitusten sarjasta. Mielenosoituksissa vastustettiin muun muassa nousevia ruoan hintoja. Niiden yhteydessä kaupoissa pidettiin picnicejä niistä varastetuilla ruoka-aineilla. Chaibi vei vuonna 2011 Moody'sin Pariisin-toimistoon korillisen korkeimman luottoluokituksen saanutta andouillettemakkaraa kritisoidakseen luottoluokitusyhtiöitä. Chaibi toimi Jean-Luc Mélenchonin presidentinvaalikampanjan kampanjapäällikkönä vuosina 2011–2012. Vuonna 2019 hänet valittiin Euroopan parlamentin jäseneksi Alistumattoman Ranskan listalta. Chaibi on ollut Euroopan parlamentissa aktiivinen muun muassa keikkatyöläisten etujen ajamisessa. Hän on edustanut siellä Euroopan parlamentin vasemmistoryhmää (GUE/NGL). == Lähteet == == Aiheesta muualla == * Luokka:Ranskalaiset europarlamentaarikot Luokka:Vuonna 1982 syntyneet Luokka:Elävät henkilöt
Charles Robert Cockerell

Charles Robert Cockerell (1788–1863) oli englantilainen arkkitehti ja arkeologi. Hän opiskeli isänsä Samuel Pepys Cockerellin (1753–1827) oppilaana.Tietosanakirja 1909, osa 11, Hakusana: Cockerell, Charles Robert Cockerell tutki antiikin rakennustaidetta 1810–1817 Italiassa, Kreikassa ja Vähässä-Aasiassa. Hän osallistui Aiginan Afaian temppelin kaivaustöihin. Temppelin kuuluisat päätykuviot myytiin Müncheniin, ja Arkadian Figaleian (Bassai) löydöt (cella-friisi) osti British Museum 1813 (The temples of Jupiter Panhellenius at Aegina and of Apollo Epicurius at Bassae, near Phigaleia in Arcadia, 38 lehteä, 1860). Englantiin palattuaan Cockerell jatkoi John Soanen kuoleman jälkeen (1837) arkkitehtina Englannin pankin töitä ja rakensi Cambridgen yliopiston uuden kirjaston (valmistui 1840). Hän viimeisteli Harvey Lonsdale Elmesin kuoleman jälkeen (1847) Liverpoolin St George’s Hallin rakennustyöt ja suunnitteli päätyryhmät. Cockerellin parhaat työt ovat saaneet vaikutteita antiikista. ==Lähteet== ==Aiheesta muualla== Luokka:Brittiläiset arkkitehdit Luokka:Brittiläiset arkeologit Luokka:Vuonna 1788 syntyneet Luokka:Vuonna 1863 kuolleet
Cockerell

Cockerell on muun muassa seuraavien henkilöiden sukunimi: * Charles Robert Cockerell (1788–1863), englantilainen arkkitehti ja arkeologi * Christopher Cockerell (1910–1999), englantilainen insinööri, ilmatyynyaluksen keksijä * Samuel Pepys Cockerell (k. 1827), englantilainen arkkitehti
Loukás Fourlás

Loukás Fourlás (; s. 21. elokuuta 1969) on kyproslainen poliitikko, joka edustaaa DISY-puoluetta. Hän on toiminut Euroopan parlamentin jäsenenä heinäkuusta 2019 lähtien. Fourlás edustaa Euroopan parlamentissa keskusta- oikeistolaista EPP-ryhmää. == Lähteet == == Aiheesta muualla == * Luokka:Kyproslaiset europarlamentaarikot Luokka:Vuonna 1969 syntyneet Luokka:Elävät henkilöt
Eléni Stávrou

Eléni Stávrou (; s. 4. heinäkuuta 1975 Nikosia, Kypros) on kyproslainen poliitikko. Stávrou edustaaa DISY-puoluetta. Stávrou on toiminut Euroopan parlamentin jäsenenä marraskuusta 2022 lähtien. Stávrou edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Kyproslaiset europarlamentaarikot Luokka:Vuonna 1975 syntyneet Luokka:Elävät henkilöt
Kóstas Mavrídis

Kóstas Mavrídis (; s. 27. toukokuuta 1962 Káto Díkomo, Kypros) on kyproslainen poliitikko, joka edustaaa DIKO-puoluetta. Hän on toiminut Euroopan parlamentin jäsenenä heinäkuusta 2014 lähtien. Mavrídis edustaa Euroopan parlamentissa sosialidemokraattista ryhmää. == Lähteet == == Aiheesta muualla == * Luokka:Kyproslaiset europarlamentaarikot Luokka:Vuonna 1962 syntyneet Luokka:Elävät henkilöt
Dimítris Papadákis

Dimítris Papadákis (; s. 22. elokuuta 1966 Famagusta, Kypros) on kyproslainen poliitikko. Papadákis edustaaa EDEK-puoluetta. Papadákis on toiminut Euroopan parlamentin jäsenenä heinäkuusta 2014 lähtien. Papadákis edustaa Euroopan parlamentissa sosialidemokraattista ryhmää. == Lähteet == == Aiheesta muualla == * Luokka:Kyproslaiset europarlamentaarikot Luokka:Vuonna 1966 syntyneet Luokka:Elävät henkilöt
Piece by Piece (elokuva)

Piece by Piece on vuonna 2024 animoitu elämäkerrallinen musiikkikomedia- draamaelokuva, jonka on ohjannut ja tuottanut Morgan Neville. Elokuvassa seurataan amerikkalaisen muusikon Pharrell Williamsin elämää ja uraa Lego- animaation kautta. The Lego Groupin, Tremolo Productionsin ja I Am Otherin tuottama Piece by Piece on viides teatterissa näytettävä Lego-elokuva. Williamsin ja Nevillen rinnalla elokuvassa ovat myös Gwen Stefani, Kendrick Lamar, Timbaland, Justin Timberlake, Busta Rhymes, Jay-Z ja Snoop Dogg. == Äänirooleissa == Rooli Pharrell Williams Morgan Neville Gwen Stefani Kendrick Lamar Timbaland Justin Timberlake Busta Rhymes Jay Z Snoop Dogg N.O.R.E. Daft Punk Helen Lasichanh ==Lähteet== == Aiheesta muualla == * Luokka:Vuoden 2024 yhdysvaltalaiset elokuvat Luokka:Yhdysvaltalaiset animaatioelokuvat Luokka:Yhdysvaltalaiset elämäkertaelokuvat Luokka:Universal Picturesin elokuvat Luokka:Lego-elokuvat Luokka:Musiikkielokuvat
Saskia Bricmont

Saskia Bricmont (s. 16. maaliskuuta 1985) on belgialainen poliitikko. Hän on Euroopan parlamentin jäsen vuodesta 2019 ja kuuluu Vihreät / Euroopan vapaa allianssi -ryhmään. Kotimaansa politiikassa hän edustaa ranskankielistä Ecolo- puoluetta. Vuonna 2024 Bricmont valittiin toiselle kaudelle. == Lähteet == == Aiheesta muualla == * Luokka:Belgialaiset europarlamentaarikot Luokka:Vuonna 1985 syntyneet Luokka:Elävät henkilöt
Sara Matthieu

Sara Matthieu (s. 21. toukokuuta 1981) on belgialainen poliitikko. Hän on Euroopan parlamentin jäsen vuodesta 2020 ja kuuluu Vihreät / Euroopan vapaa allianssi -ryhmään. Kotimaansa politiikassa hän edustaa flaaminkielistä Groen- puoluetta. Vuonna 2024 Matthieu valittiin toiselle kaudelle. == Lähteet == == Aiheesta muualla == * Luokka:Belgialaiset europarlamentaarikot Luokka:Vuonna 1981 syntyneet Luokka:Elävät henkilöt
Tydalin kirkko

Tydalin kirkko () on Tydalin kunnassa Trøndelagin läänissä Norjassa sijaitseva puukirkko vuodelta 1696. ==Lähteet== ==Aiheesta muualla== Luokka:Norjan puukirkot kirkko
Frederik Collett

Frederik Jonas Lucian Bothfield Collett (1839–1914) oli norjalainen taidemaalari. Hän opiskeli Hans Guden johdolla Düsseldorfissa ja osallistui 1865 ensi kerran julkiseen näyttelyyn. Oleskeltuaan sen jälkeen useita vuosia Kööpenhaminassa hän asettui Norjaan, jossa hän maalasi aluksi kuvia rannikolta. Myöhemmin hän valitsi aiheensa sisämaasta, etenkin Lillehammerin lähistöltä Gudbrandsdalenista. Hänen parhaat teoksensa ovat talvikuvia Mesnajoen varsilta. Niistä on Oslossa Kansallismuseossa kaksi, Mesnajoen suulta ja Ensi lumi.Tietosanakirja 1909, osa 11, Hakusana: Collett, Frederik Jonas Lucian Bothfield ==Lähteet== ==Aiheesta muualla== * Collett, Frederik Nasjonalmuseet Luokka:Norjalaiset taidemaalarit Luokka:Vuonna 1839 syntyneet Luokka:Vuonna 1914 kuolleet
Storsylen

Storsylen on Ruotsin vastaisella rajalla Trøndelagin läänissä Norjassa sijaitseva vuorenhuippu, joka ylettyy 1 762 metrin korkeuteen. Se on Tydalin kunnan korkein kohta ja osa laajempaa Sylanin vuoristoa. ==Lähteet== ==Aiheesta muualla== Luokka:Norjan vuoret Luokka:Tydal
Holtin kirkko

Holtin kirkko () on Tvedestrandin kunnassa Agderin läänissä sijaitseva keskiaikainen kivikirkko 1100-luvulta. Sitä laajennettiin 1750-luvulla puisilla osilla, jotka muuttivat sen ristikirkoksi. ==Kuvia== Kirkestøtte Knud Knudsen.jpg|Knud Knudsenin rintakuva. ==Lähteet== ==Aiheesta muualla== Luokka:Norjan kivikirkot Luokka:Tvedestrand
Dypvågin kirkko

Dypvågin kirkko () on Tvedestrandin kunnassa Agderin läänissä sijaitseva keskiaikainen kivikirkko 1200-luvulta. Se on rakennettu osin kivestä ja osin puusta. ==Lähteet== ==Aiheesta muualla== Luokka:Norjan kivikirkot Luokka:Norjan puukirkot Luokka:Tvedestrand
Tvedestrandin kirkko

Tvedestrandin kirkko () on Tvedestrandin kunnassa Agderin läänissä sijaitseva tiilinen pitkäkirkko vuodelta 1861. ==Lähteet== ==Aiheesta muualla== Luokka:Norjan kivikirkot kirkko
Lagetin kirkko

Lagetin kirkko () on Tvedestrandin kunnassa Agderin läänissä sijaitseva puinen pitkäkirkko vuodelta 1908. ==Lähteet== ==Aiheesta muualla== Luokka:Norjan puukirkot Luokka:Tvedestrand
Knud Knudsen

Knud Knudsen (6. tammikuuta 1812 Tvedestrand – 4. maaliskuuta 1895 Kristiania) oli norjalainen kielentutkija, joka tunnetaan "kirjanorjan isänä". Knudsen työskenteli opettajana ja oli sitä mieltä, että klassisten kielten (latina ja kreikka) sijaan tulisi kiinnittää huomiota äidinkielen opetukseen. Hän halusi myös, että norjalla olisi oma, tanskasta erillinen kirjakieli, mutta ei kannattanut Ivar Aasenin kehittämää murteisiin perustuvaa uusnorjaa. Knudsenin maltillisessa versiossa muun muassa vaihdettiin tanskan pehmeitä konsonantteja (b, d, g) koviin konsonantteihin (p, t, k) ja lyhennettiin verbejä (dra ja be, tansk. drage ja bede). ==Kuvia== Hesthaghuset.JPG|Knudsenin lapsuudenkoti Holtissa Tvedestrandissa. Kirkestøtte Knud Knudsen.jpg|Knudsenin rintakuva Holtin kirkon pihamaalla. ==Lähteet== ==Aiheesta muualla== Luokka:Norjalaiset kielitieteilijät Luokka:Norjalaiset opettajat Luokka:Vuonna 1812 syntyneet Luokka:Vuonna 1895 kuolleet
Rasmus Andresen

Rasmus Andresen(s. 20. helmikuuta 1986) on saksalainen poliitikko. Hän on Euroopan parlamentin jäsen vuodesta 2019 ja kuuluu Vihreät / Euroopan vapaa allianssi -ryhmään. Kotimaansa politiikassa hän edustaa Liittouma 90/Vihreät -puoluetta. Vuonna 2024 Andresen valittiin toiselle kaudelle. Hänelle tärkeitä teemoja ovat ilmastonsuojelu, energiapolitiikka, vähemmistöjen suojelu sekä rajatarkastusten poisto Saksan ja Tanskan rajalta. Andresen kuuluu Schleswig- Hosteinin osavaltion tanskankieliseen vähemmistöön, hän kävi tanskalaista koulua ja opiskeli myöhemmin Roskildessa. Vuodesta 2009 vuoteen 2019 Andresen oli Schleswig-Hosteinin osavaltion parlamentin jäsen. == Lähteet == == Aiheesta muualla == * Luokka:Saksalaiset europarlamentaarikot Luokka:Vuonna 1986 syntyneet Luokka:Elävät henkilöt
Armenian parlamenttivaalit 2021

Armenian vuoden 2021 parlamenttivaalit pidettiin 20. kesäkuuta, ja niissä valittiin kaikki maan kansalliskokoukseen 101 edustajaa seuraavaksi viideksi vuodeksi. Kyseessä olivat ennenaikaiset vaalit. == Tausta == Alkujaan vaalit oli tarkoitus järjestää joulukuussa 2023, mutta vuoden 2020 Armenian–Azerbaidžanin sota sekä väitetty vallankaappausyritys johtivat poliittiseen kriisiin, jonka seurauksena pääministeri Nikol Pašinjan ilmoitti olevansa valmis ennenaikaisiin vaaleihin. Pašinjan ilmoitti 25. huhtikuuta eroavansa pääministerin virasta. Koronaviruspandemian vuoksi Armeniassa jouduttiin tekemään erityisjärjestelyitä. Maan vaalilaki ei salli ennakko- tai kirjeäänestystä. == Ehdokasasettelu ja äänioikeus == Ehdokkaaksi saavat asettua sellaiset väh. 25-vuotiaat Armenian kansalaiset, jotka ovat asuneet maassa yhtäjaksoisesti väh. 4 vuotta, ovat äänioikeutettuja ja osaavat sujuvaa armenian kieltä. Äänioikeus vaaleissa on sellaisilla henkilöillä, jotka täyttävät seuraavat ehdot (äänestäminen valtakirjalla on kielletty): * väh. 18-vuotias * Armenian kansalainen * ei ole oikeuden päätöksellä menettänyt äänioikeuttaan vajaavaltaisuuden tai vankeustuomion takia == Tulokset ja seurauksia == Taulukossa vain ne puolueet ja vaaliliitot, jotka saivat edustajiaan läpi parlamenttiin. Puolue Äänet Osuus (%) Paikkoja Kansallinen sopimus 688 761 53,95 71 Armenia 269 481 21,11 29 Minulla on kunnia 66 650 5,22 7 Hyväksyttyjä ääniä 1 276 693 Hylättyjä/ tyhjiä ääniä 4 682 Ääniä yhteensä 1 281 375 Äänioikeutettuja 2 595 334 Lähde: Kansallinen sopimus voitti yli 50 % äänistä ja Pašinjan julistautui voittajaksi jo vaali-iltana, kun vain 30 % äänistä oli laskettu. Armenia-allianssi kuitenkin kyseenalaisti vaalien tuloksen ja väitti saaneensa satoja yhteydenottoja, joissa ilmaistiin huoli vaalien rehellisyydestä. Pašinjanin uusi hallitus vannoi virkavalnsa 10. syyskuuta. == Lähteet == Luokka:Vuoden 2021 vaalit Luokka:Armenian vaalit
Petr Bystron

Petr Bystron (s. 30. marraskuuta 1972 Olomouc, Tšekkoslovakia) on saksalainen Vaihtoehto Saksalle -puolueen (AfD) poliitikko. Hän on koulutukseltaan politiikan tutkija.Petr Bystron Bundestag, viitattu 12.6.2024 Bystron lähti äitinsä kanssa Tšekkoslovakiasta Saksaan vuonna 1988 ja sai turvapaikan.The True Story of Petr Bystron Journalismfund Europe, viitattu 12.6.2024 Bystron opiskeli Ludwig-Maximilians-Universität Münchenissä ja Hochschule für Politik Münchenissä. Hän kuului Vapaaseen demokraattiseen puolueeseen ennen liittymistään AfD-puolueeseen. Bystron valittiin Saksan liittopäiville vuonna 2017. Hänen mukaansa AfD:n politiikan sisältö on sama kuin identitaarisen aatteen, mutta hänen mukaansa siihen on syytä pitää strategisista syistä etäisyyttä.Andre Meister, Anna Biselli, Markus Reuter, Wir veröffentlichen das Verfassungsschutz-Gutachten zur AfD Netzpolitik 28.1.2019, viitattu 12.6.2024 Keväällä 2024 Bystron oli AfD:n kakkosehdokas saman vuoden eurovaaleissa. Toukokuussa 2024 hänen toimistonsa ratsattiin rahanpesu- ja lahjontaepäilyjen johdosta. Häntä syytettiin rahan vastaanottamisesta vastineeksi Venäjä- mielisestä vaikuttamisesta. Bystron kiisti syytöksen. Tšekin tiedustelupalvelun hallussa oli kuitenkin äänite, jolla hän laskee venäläismieliseltä ukrainalaiselta liikemieheltä saamaansa 20 000 euron summaa. Saksan liittopäivät poisti Bystronin parlamentaarisen koskemattomuuden tutkinnan etenemisen mahdollistamiseksi. Samaan aikaan myös toista AfD:n kärkiehdokasta Maximilian Krahia tutkittiin epäiltynä rahan vastaanottamisesta Venäjältä ja Kiinalta. Krahin pitkäaikainen avustaja oli pidätetty syytettynä vakoilusta Kiinan hyväksi.Damien McGuinness, Kathryn Armstrong, AfD MP's offices raided over bribery probe BBC 16.5.2024, viitattu 12.6.2024 Bystron syytti Tšekin hallitusta loanheittokampanjasta poliittisia vihollisiaan vastaan ja kytki asian omiin vastoinkäymisiinsä kommunistien hallitsemassa Tšekkoslovakiassa. Hänet valittiin Euroopan parlamentin jäseneksi kesäkuussa 2024. Hän on esiintynyt säännöllisesti Venäjään linkittyvässä propagandistisessa uutisportaalissa. Bystron vastustaa Ukrainan aseellista auttamista. Hänestä tuli covid-19-pandemian aikana näkyvä rokotekriitikko.Inti Landauro, Crispian Balmer, Marek Strzelecki, Ten new MEPs make European Parliament debuts after election wins Reuters 11.6.2024, viitattu 12.6.2024 == Lähteet == == Aiheesta muualla == * Luokka:Saksalaiset europarlamentaarikot Luokka:Vuonna 1972 syntyneet Luokka:Elävät henkilöt
Tuhannes

Tuhannes on Tuomas (Tume) Kukkosen jaJohannes (goals.johannes) Mollbergin podcast. Podcastin ensimmäinen jakso on julkaistu 22.1.2024 nimellä "Origin Story". Ensimmäinen kausi sisälsi jaksot 1.Origin Story, 2.Käänteis-CV, 3.Canceloidaan Itsemme, 4."Kaverille" kävi näin, 5.Top 3, 6.Yhteiskunnallinen Jakso, 7.Tutustutaan!, 8.Tuhannes - Gaala!, 9.#Tuhannes Trendi, 10.GRANDE FINALE. Aikavälillä 22.1.2024-25.3.2024 Toinen kausi sisälsi jaksot 11.COMEBACK, 12.Tuhannes Darra, 13.Meidän urat, 14.Lapsuutemme kesät, 15.Milleniaalit vs Gen Z, 16.SOME, 17.Kaverille kävi MYÖS näin. Aikavälille 1.5.2024- Podcastin jaksot käsittelevät ajankohtaisia uutisia kuten Syyhyä ja sen lääkkeitä eli heppamehua. Lähes jokaisessa jaksossa mainitaan myös Tumen iso pää, Johanneksen pieni rakko ja yle summer. Luokka:Podcasting
Nela Riehl

Nela Riehl (s. 1985/6 Hampuri) on saksalainen poliitikko. Hänet valittiin vuoden 2024 eurovaaleissa Euroopan parlamentin jäseneksi Volt Saksan listalta. Hänestä tuli samalla yksi Volt Europan viidestä edustajasta Euroopan parlamentissa.Nela Riehl Volt Deutschland, viitattu 12.6.2024 Volt gets 5 pan- European MEPs elected Volt Europa 10.6.2024, viitattu 12.6.2024 Riehl on taustaltaan saksalais-ghanalainen ja varttui Hampurissa. Hän on työskennellyt opettajana. Riehl kuului aikoinaan Saksan sosiaalidemokraattien ja vihreiden nuorisojärjestöihin, mutta aloitti aktiivisen poliittisen toimintansa vasta Volt Europan perustamisen myötä.„Ich bin ein Politikum“ taz.de, viitattu 12.6.2024 Riehl on nimennyt keskeisiksi teemoikseen sosiaalisen oikeudenmukaisuuden ja feministisen ulkopolitiikan. Hän ajaa myös hiilineutraalia tulevaisuutta, diversiteettiä ja yhdentyvää Eurooppaa sekä vastustaa illiberaaleja suuntauksia. == Lähteet == Luokka:Saksalaiset europarlamentaarikot Luokka:1980-luvulla syntyneet Luokka:Elävät henkilöt
David Pytches

George Edward David Pytches (1931–2023) oli anglikaaninen piispa ja karismaattisen evankelikaalisen New Wine -verkoston perustaja. Hän oli yksi Englannin kirkon johtavista karismaattisen uudistuksen ja seurakuntien perustamisen pioneereista. Pytches vihittiin diakoniksi vuonna 1955 konservatiiviseen evankelikaaliseen St Ebbe'sin seurakuntaan Oxfordissa. Vuonna 1959 Pytches ja hänen vaimonsa Mary lähtivät Chileen South American Missionary Societyn (SAMS) kautta ryhtyäkseen anglikaanisten seurakuntien perustamiseen Valparaísossa. Siellä hän tuli kosketuksiin karismaattisen liikkeen kanssa. Vuonna 1970, vain 39-vuotiaana, Pytches vihittiin Valparaíson suffragaanipiispaksi. Kolme vuotta myöhemmin arkkipiispa Michael Ramsey ylensi hänet Chilen, Bolivian ja Perun piispaksi. Vuonna 1977 Pytches palasi lähetystyöstä Englantiin St Andrew'sin kirkkoherraksi Chorleywoodiin Hertfordshireen. Englantiin palattuaan hän tutustui Vineyard-evankelista John Wimberiin. Englannissa Pytches perusti sittemmin myös Suomessa vaikuttavan karismaattisen New Wine -verkoston, jonka johdossa hän oli vuoteen 2001 asti.Obituary: The Rt Revd David Pytches Church Times. 8 December 2023. ==Teoksia suomeksi== *Tule Pyhä Henki : Opi palvelemaan voimassa (alkuteos Come Holy Spirit) Misericordia-Kustannus Oy ISBN 9789519873503 ==Lähteet== Luokka:Lähetyssaarnaajat Luokka:Anglikaaniset piispat Luokka:Karismaattinen liike Luokka:Vuonna 1931 syntyneet Luokka:Vuonna 2023 kuolleet
Astrid Lulling

Astrid Lulling (s. 11. kesäkuuta 1929 Schifflange) on luxemburgilainen poliitikko.Astrid Lulling European Parliament, viitattu 12.6.2024 Lulling opiskeli Saarlandin yliopistossa poliittista taloutta vuosina 1953–1955. Hän oli Luxemburgin edustajainhuoneen jäsen vuosina 1965–1989 ja 1999. Vuosina 1965–1974 ja 1989–2014 hän edusti Luxemburgia Euroopan parlamentissa. Lulling oli vuosina 1974–1979 Luxemburgin sosiaalidemokraattisen puolueen parlamenttiryhmän puheenjohtaja. Myöhemmällä urallaan hän edusti Kristillissosiaalista kansanpuoluetta ja Euroopan parlamentissa Euroopan kansanpuoluetta. Lullingin aloittaessa Euroopan parlamentissa, unionissa oli vain kuusi jäsenmaata. Lulling on sittemmin kertonut, ettei tuolloin vielä uskonut koko mantereen yhdistävään unioniin, koska yksimielisyyden saavuttaminen kuuden jäsenmaan kesken oli jo hankalaa. Lulling kuului vuosina 1970–2000 Schifflangen kunnallisvaltuustoon ja oli Schifflangen pormestari vuosina 1970–1985. Hänestä tuli Luxemburgin kansallisen naistenliiton puheenjohtaja vuonna 1992. == Kunnianosoituksia == * Tammikruunun ritarikunnan suurupseeri (Luxemburg, 1996) * Luxemburgin ansioritarikunnan suurupseeri (Luxemburg) * Italian tasavallan ansioritarikunnan komentaja (Italia) * Kunnialegioonan upseeri (Ranska) Lähde: == Lähteet == == Aiheesta muualla == * Luokka:Luxemburgilaiset europarlamentaarikot Luokka:Pormestarit Luokka:Vuonna 1929 syntyneet Luokka:Elävät henkilöt
Bartholomaeus Ziegenbalg

Bartholomaeus Ziegenbalg (1683–1719) oli saksalainen lähetyssaarnaaja. Ziegenbalg lähti niin sanotun tanskalais-hallelaisen, eli Tanskasta käsin ylläpidetyn, mutta Hallen pietismin piiristä johdetun lähetyksen ensimäisenä lähettinä Itä-Intiaan, jossa hän tanskalaisessa Trankebarin siirtokunnassa yhdessä Heinrich Plütschaun kanssa perusti ensimäisen uudemman ajan protestanttisen lähetyksen tamilien keskuudessa. Ziegenbalg käänsi Raamattua tamilin kielelle ja kirjoitti muun muassa kieliopin Grammatica tamulica sekä esityksen intialaisesta uskonnosta.Tietosanakirja / 10. Työehtosopimus-Öölanti ==Lähteet== ==Kirjallisuutta== *Taipale, Pentti: Halle ja Trankebar : Pietismin lähetyskäsityksen syntyvaihe STKS LXXXIV 1970. Kansalliskirjaston digitaaliset aineistot Luokka:Raamatun kääntäjät Luokka:Saksalaiset lähetyssaarnaajat Luokka:Luterilaisuus Intiassa Luokka:Pietismi Luokka:Vuonna 1682 syntyneet Luokka:Vuonna 1719 kuolleet
Michael Bloss

Michael Bloss (s. 6. marraskuuta 1986) on saksalainen poliitikko. Hän on Euroopan parlamentin jäsen vuodesta 2019 ja kuuluu Vihreät / Euroopan vapaa allianssi -ryhmään. Kotimaansa politiikassa hän edustaa Liittouma 90/Vihreät -puoluetta. Vuoden 2024 eurovaaleissa Bloss oli Vihreän Baden-Württembergin kärkiehdokas. == Lähteet == == Aiheesta muualla == * Luokka:Saksalaiset europarlamentaarikot Luokka:Vuonna 1986 syntyneet Luokka:Elävät henkilöt
James Hannington

James Hannington (1847–1885) oli englantilainen anglikaaninen lähetyspiispa Itä-Afrikassa. Bugandan hallitsija Mwanga murhasi hänet ja hänen seurueensa heidän yrittäessään tunkeutua Ugandaan, jossa parhaillaan oli käynnissä kristittyjen vainoja.Hannington, James Tietosanakirja osa 3. ==Lähteet== ==Aiheesta muualla== * Bishop Hannington Memorial Church, Hove, Englanti, bhmc.org.uk Luokka:Lähetyssaarnaajat Luokka:Anglikaaniset piispat Luokka:Kristityt marttyyrit Luokka:Kristinusko Ugandassa Luokka:Vuonna 1847 syntyneet Luokka:Vuonna 1885 kuolleet
Meow Meow

Meow Meow voi tarkoittaa: * Melissa Madden Gray, australialainen kabaree- esiintyjä, taiteilijanimi Meow Meow * ”Meow Meow”, kappale vuoden 2009 tamilielokuvan Kanthaswamy soundtrackilta * Mefedroni, synteettinen stimulantti
William Stubbs

William Stubbs (1825-1901) oli anglikaaninen piispa ja englantilainen historiantutkija. Stubbs vihittiin papiksi vuonna 1848, mutta hän saavutti pian kuuluisan nimen historiantutkijana ja tuli vuonna 1866 professoriksi Oxfordin yliopistoon. Sittemmin hän siirtyi kirkon palvelukseen ja tuli vuonna 1884 Chesterin piispaksi, ja 1889 Oxfordin piispaksi. Tietosanakirja / 9. Stambulov-Työaika ==Lähteet== Luokka:Brittiläiset historioitsijat Luokka:Oxfordin yliopiston professorit Luokka:Oxfordin piispat Luokka:Chesterin piispat Luokka:Vuonna 1825 syntyneet Luokka:Vuonna 1901 kuolleet
Crostini

Crostini on pieni paahtoleipä, joka on paahdettu uunissa. Se on peräisin Italiasta. Sen päälle laitetaan erilaisia alkupaloihin sopivia aineksia, kuten juustoa, oliiveja ja paprikaa. Crostineista voidaan tehdä myös juhlatarjoiluun sopivia. Crostineja voidaan tehdä esimerkiksi patongista. Niiden päälle laitetaan joskus myös kinkkua, rapua tai pähkinöitä. Crostini on pienempi ja yleensä ohuempi kuin bruschetta. == Lähteet == Luokka:Italialaiset leivät
Pasi Tarvainen

Pasi Tarvainen (s. 1. heinäkuuta 1964) on suomalainen uransa päättänyt jalkapalloilija. Hän pelasi puolustajana Kokkolan Pallo-Veikoissa vuosina 1983–1993, sekä toimi joukkueen kapteenina vuosina 1989–1991. Kymmenen seurajoukkueessa vietetyn vuoden aikana Tarvainen pelasi 191 ottelua KPV:n paidassa ja teki 13 maalia. Tarvainen tunnetaan pelitavaltaan hyvästä pelinlukutaidosta sekä vahvasta pääpelaamisesta, josta todisteena löytyy hänen kaudella 1988 1. divisioonassa puolustajana tekemänsä viisi maalia, jolloin hän viimeisteli kauden KPV:n kolmanneksi parhaana maalintekijänä. == Lähteet == Luokka:Suomalaiset jalkapalloilijat Luokka:Vuonna 1964 syntyneet Luokka:Elävät henkilöt
Piece by Piece

Piece by Piece voi tarkoittaa seuraavia: * Piece by Piece, Katie Meluan albumi vuodelta 2005 * Piece by Piece, Kelly Clarksonin albumi vuodelta 2015 * Piece by Piece, Morgan Nevillen ohjaama elokuva vuodelta 2024.
Musiikin Edistämissäätiö

Musiikin edistämissäätiö (MES) on suomalainen säätiö, joka edistää suomalaista musiikkia tukemalla sen tekijöitä, esittäjiä, kustantajia ja tuottajia. Kotimaista musiikkia tukeneet Esittävän säveltaiteen edistämiskeskus (ESEK) ja Luovan säveltaiteen edistämissäätiö (LUSES) yhdistettiin kesällä 2012 Musiikin edistämissäätiöksi. MESin perustivat Gramex ja Teosto. Gramex ja Teosto luovuttivat kumpikin säätiön peruspääomaksi 500 000 euroa eli yhteensä miljoona euroa. Säätiö jakaa avustuksia ja apurahoja sekä muuten edistää ja tukee taloudellisesti suomalaiseen musiikkiin liittyviä elävän musiikin tilaisuuksia, musiikkitallenteiden tuottamista, musiikin markkinointia ja vientiä, kustannustoimintaa ja koulutusta. Tukitoiminta rahoitetaan yksityisen kopioinnin hyvitykseen osoitetuilla varoilla, valtionavustuksilla ja säätiön taustayhteisöjen lahjoituksilla. MESin ensimmäinen pääsihteeri oli Leena Hirvonen. Johtajaksi valittiin 2015 Hannu Saha. MESin nykyinen toimitusjohtaja Tommi Saarikivi valittiin säätiön johtoon 2021. Säätiön hallituksen puheenjohtajana on ollut vuodesta 2019 Nasima Razmyar. ==Lähteet== Luokka:Suomalaiset säätiöt Luokka:Suomalaiset musiikkialan järjestöt
Slovakian parlamenttivaalit 1998

Slovakian parlamenttivaalit 1998 järjestettiin Slovakiassa 25. – 26. syyskuuta 1998. Vaaleissa valittiin kaikki Slovakian kansallisen neuvoston 150 paikkaa. == Tausta == Vladimír Mečiarin pääministerikautena 1994–1998 Slovakia oli ajautunut ulkopolitiikassa eristyksiin. Maan sisäpoliittinen tilanne oli hyvin tulehtunut johtuen hallituksen korruptiosta, vallan väärinkäytöstä sekä kansaa jakavasta politiikasta. Suurimpia kiistanaiheita olivat kommunismin aikaisten valtionyritysten yksityistäminen hallituksen liittolaisia suosimalla, Slovakian tiedustelupalvelun väärinkäyttö sekä maan unkarilaisvähemmistön oikeuksien epääminen. Slovakian kaoottinen tilanne sai ulkomaalaiset investoinnit karttamaan maata, minkä lisäksi se jätettiin pois Euroopan unionin ja Naton ensimmäisistä laajentumisneuvotteluista sen epädemokraattinen kehityksen vuoksi.Mannová, s.300–305 Presidentti Michal Kováčin valtakauden tullessa loppuun vuonna 1998 maan parlamentti ei pystynyt valitsemaan uutta viranhaltijaa. Niinpä pääministeri Mečiar sai itselleen myös väliaikaisen presidentin valtaoikeudet. Slovakian oppositiopuolueet reagoivat tähän luomalla Slovakian demokraattisen koalition (SDK), jonka pääpuolueet olivat Kristillisdemokraatit, Slovakian Demokraattinen liitto sekä Demokraattinen puolue sekä Unkarilaisen koalitiopuolueen (SMK). Nämä puolueet puolueet pyrkivät kampeamaan Mečiarin HZDS-puolueen vallasta. == Seuraukset == Vaikka HZDS säilytti niukasti suurimman puolueen paikkansa, ei se pystynyt muodostamaan hallitusta. Pitkien neuvotteluiden jälkeen Slovakian uudeksi pääministeriksi nousi joulukuussa 1998 SDK:n Mikuláš Dzurinda, joka muodosti hallituksen yhdessä SDK:n, Demokraattisen vasemmiston puolueen sekä Kansallisen yhteisymmärryksen puolueen (SOP) kanssa. Hallituspuolueiden muodostama 93:n edustajan enemmistö salli sen muuttaa perustuslakia. Toukokuussa 1999 SOP:in Rudolf Schuster valittiin maan Slovakian presidentiksi suoralla kansanvaalilla. ==Äänestäminen== Äänestysoikeutettuja henkilöitä oli 4 023 191, ja hyväksyttyjä ääniä oli 3 359 176\. Koko maan äänestysprosentti oli 84,24 %. Parlamenttiin pääsemiseen vaadittiin viiden prosentin äänikynnyksen ylittäminen. ==Osallistuneet puolueet== ===Äänikynnyksen ylittäneet=== Puolue Lyhenne Ääniä Osuus (%) Paikkamäärä Demokraattisen Slovakian liike HZDS 907 103 27,00 43 Slovakian demokraattinen koalitio SDK 884 497 26,33 42 Demokraattisen vasemmiston puolue SDĽ 492 507 14,66 23 Unkarilaisen koalitiopuolue SMK-MKP 306 623 9,12 15 Slovakian kansallispuolue SNS 304 839 9,07 14 Kansallisen yhteisymmärryksen puolue SOP 269 343 8,01 13 Lähteet: ==Lähteet== * ===Viitteet=== Luokka:Vuoden 1998 vaalit Luokka:Slovakian parlamenttivaalit
Timo Kyntäjä

Timo Pekka Kyntäjä (28. huhtikuuta 1948 – 23. lokakuuta 2014) oli suomalainen marxilainen sosiologi, valtiotieteen tohtori ja dosentti. Kyntäjä väitteli vuonna 1993 tohtoriksi tulopolitiikasta. == Ura == Kyntäjä työskenteli kriminologian ja oikeussosiologian yliopettajana Poliisiammattikorkeakoulussa, oikeussosiologian yliassistenttina Helsingin yliopistossa ja sosiologian assistenttina ja vs. professorina Turun yliopistossa. Kyntäjä oli Johann Bäckmanin paljon kritiikkiä herättäneen väitöskirjan ohjaaja. Kyntäjä kirjoitti useita teoksia ja artikkeleita marxilaisuudesta ja oikeussosiologiasta. Varhainen teos marxilaisesta sosiologiasta vuonna 1972, Marxilaisen sosiologian näkökulmia, perustui tekijöiden pro gradu -töihin.Hokkanen 2024, s. 199 Kyntäjä suomensi saksankielestä useita sosiologisia tutkimuksia. Niihin kuuluu Weberin teos Protestanttinen etiikka ja kapitalismin henki. ==Yksityiselämä== Kyntäjä oli kolmesti naimisissa ja hänellä on kolme lasta. == Teoksia == * * Pekka Kosonen, Timo Kyntäjä, Raimo Lovio.Valtiomonopolistisen kapitalismin teorian perusteista. SOTK:n tutkimusaineistoa 5. Sosialistinen opintoneuvonta- ja tutkimuskeskus, Helsinki 1974. == Lähteet == * === Viitteet === Luokka:suomalaiset sosiologit Luokka:Vuonna 1948 syntyneet Luokka:Vuonna 2014 kuolleet
Jacques Canetti

Jacques Canetti (30. toukokuuta 1909 Ruse – 7. kesäkuuta 1997 Suresnes) oli ranskalainen teatterijohtaja, ja hän toimi myös äänilevyalalla.Canetti, mort d'un découvreur. Le producteur avait lancé Piaf, Brassens, Leclerc Liberation Canettia voidaan pitää Georges Brassensin, Jacques Brelin, Guy Béartin, Félix Leclercin, Francis Lemarquen, Serge Gainsbourgin, Henri Salvadorin, Boris Vianin, Raymond Devosin, Fernand Raynaudin, Anne Sylvestren, Pierre Dacin ja Francis Blanchen, Juliette Grécon, Catherinen Sauvage, Claude Nougaro ja monet muut ranskankieliset artistit.Jacques Canetti Le découvreur de Brassens et de Brel Le Monde Hän perusti Les 3 Baudets -kabareen Pariisiin ja toimi levy- yhtiön Philips Polydorin johtajana vuoteen 1962. Sitten hän perusti oman levy- yhtiön Les Productions Jacques Canetti. Canetti oli Nobel-palkitun kirjailijan Elias Canettin veli. Canetti valmistui HEC Parisista.Les Canetti, trinité de génie Les Echos == Lähteet == == Aiheesta muualla == Luokka:Ranskalaiset liikemiehet Luokka:Vuonna 1909 syntyneet Luokka:Vuonna 1997 kuolleet